【戰況R10】十八掌門好稚嫩 晨課成日唔願郁
2024年04月07日 18:38
東網電視
更多新聞短片
2000米長途編跑尾場好少見,而且出馬少就更罕見。路遙知馬力,沈集成馬房「十八掌門」為大長途血統,呢匹上年大不列顛錦標第6名馬匹,原先以今屆打吡為目標,可惜唔入選,不過今仗終於展現實力及氣量,喺巴度胯下一放到底贏馬,跑完仲被發現甩蹄鐵,真係抵佢贏。
賽後,沈集成表示「十八掌門」上場喺快步速之下拎到個第5,好滿意表現,今場預計步速唔快,但礙於抽11檔起步,加上「十八掌門」出閘唔快,出閘後都用多咗力上前領放,但巴度留放出色,結果力頂到底。「十八掌門」仲係好後生,朝早出圈要有馬傍住,有時去到某個位都會停低,完全唔郁,所以今日贏馬後隻馬都抗拒入凱旋門,希望慢慢再成熟啲。路程方面,相信示「十八掌門」跑1800米或以上都可應付。
今場跑第2名為梁家俊「難以置信」,田泰安大熱門「明亮天下」跑第3,第4名為蔡明紹「發財秘笈」。
第10場賽果:10-1-3-9
二重彩賽果:10-1(最後賠率76)